Document ID: 31996R0158

ΚΑΝΟΝΙΣΜΟΣ (ΕΚ) αριθ. 158/96 ΤΗΣ ΕΠΙΤΡΟΠΗΣ της 30ής Ιανουαρίου 1996 για τροποποίηση του κανονισμού (ΕΟΚ) αριθ. 2670/81 περί θεσπίσεως των λεπτομερειών εφαρμογής για την εκτός ποσοστώσεων παραγωγή στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 26 παράγραφος 3,
Εκτιμώντας:
ότι το άρθρο 26 του κανονισμού (ΕΟΚ) αριθ. 1785/81 ορίζει ότι η ζάχαρη Γ, η ισογλυκόζη Γ και το σιρόπι ινουλίνης Γ δεν δύνανται να διατεθούν στην εσωτερική αγορά της Κοινότητας και πρέπει να εξαχθούν σε φυσική κατάσταση πριν από την 1η Ιανουαρίου που έπεται του τέλους της σχετικής περιόδου εμπορίας 7 ότι το εν λόγω άρθρο προβλέπει την είσπραξη ποσού για τη ζάχαρη Γ, την ισογλυκόζη Γ και το σιρόπι ινουλίνης Γ για εξαγωγή, των οποίων η φυσική κατάσταση εντός της απαιτουμένης προθεσμίας δεν αποδείχθηκε μέχρι μία ημερομηνία που πρόκειται να καθοριστεί 7
ότι η κοινή οργάνωση αγοράς στον τομέα της ζάχαρης διέπεται από τον κανονισμό (ΕΟΚ) αριθ. 1785/81 και επεκτάθηκε στο σιρόπι ινουλίνης που υπάγεται στους κωδικούς ΣΟ ex1702 60 90 και 1702 90 80 7 ότι, κατά συνέπεια, το καθεστώς των ποσοστώσεων παραγωγής που προβλέπει εφαρμόζεταιι στο εν λόγω προϊόν 7 ότι πρέπει, για το σκοπό αυτό να τροποποιηθεί ανάλογα ο κανονισμός (ΕΟΚ) αριθ. 2670/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1754/93 (4) 7
ότι η γεωργική συμφωνία που προέκυψε από τις πολυμερείς εμπορικές διαπραγματεύσεις του Γύρου της Ουρουγουάης οδήγησε, κυρίως, στην κατάργηση, από 1ης Ιουλίου 1995, των μεταβλητών εισφορών κατά την εισαγωγή που προβλέπεται από την κοινή οργάνωση των αγορών στον τομέα της ζάχαρης 7 ότι, επομένως, πρέπει, σε ό,τι αφορά την είσπραξη του προαναφερομένου ποσού να καθοριστεί στο εξής το ποσό αυτό με αναφορά στις επιβαρύνσεις κατά την εισαγωγή του συγκεκριμένου προϊόντος 7
ότι η πείρα δείχνει ότι η είσπραξη κατ' αποκοπή ποσού σε περίπτωση υποκατάστασης κατά την εξαγωγή ζάχαρης ή ισογλυκόζης δεν δικαιολογείται πλέον 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2670/81 τροποποιείται ως εξής:
1. Το άρθρο 1 παράγραφος 1 αντικαθίσταται από το ακόλουθο κείμενο:
«1. Η εξαγωγή που αναφέρεται στο άρθρο 26 παράγραφος 1 του κανονισμού (ΕΟΚ) αριθ. 1785/81 θεωρείται ότι πραγματοποιείται εάν:
α) με την επιφύλαξη των λοιπών διατάξεων του παρόντος κανονισμού, η απόδειξη που αναφέρεται στο άρθρο 2 πρέπει να βρίσκεται υπό την κατοχή του αρμόδιου οργανισμού του κράτους μέλους παραγωγής, ανεξάρτητα από το κράτος μέλος παραγωγής της ζάχαρης Γ, ισογλυκόζης Γ ή σιροπιού ινουλίνης Γ 7
β) η συγκεκριμένη διασάφηση εξαγωγής είναι αποδεκτή από το κράτος μέλος εξαγωγής πριν από την 1η Ιανουαρίου και έπεται του τέλους της περιόδου εμπορίας κατά τη διάρκεια της οποίας είχε παραχθεί ζάχαρη Γ ή ισογλυκόζη Γ ή σιρόπι ινουλίνης Γ 7
γ) η ζάχαρη Γ, η ισογλυκόζη Γ ή το σιρόπι ινουλίνης Γ ή αντίστοιχη ποσότητα κατά την έννοια του άρθρου 2 παράγραφος 3 εγκατέλειψε το τελωνειακό έδαφος της Κοινότητας εντός προθεσμίας 60 ημερών το αργότερο από την 1η Ιανουαρίου που αναφέρεται στο στοιχείο β) 7
δ) το προϊόν έχει εξαχθεί χωρίς επιστροφή ούτε εισφορά ως λευκή ζάχαρη ή είναι μετουσιωμένη ακατέργαστη ζάχαρη ή ως σιρόπι που λαμβάνεται πριν από τη ζάχαρη σε στερεά κατάσταση και υπάγεται στους κωδικούς ΣΟ 1702 60 90 και 1702 90 99, ως ισογλυκόζης ως έχει ή ως σιρόπι ινουλίνη ως έχει.
Εκτός από περιπτώσεις ανωτέρας βίας, εάν δεν πληρούνται όλες οι προϋποθέσεις που προβλέπονται στο πρώτο εδάφιο, η ποσότητα της ζάχαρης Γ, ισογλυκόζης Γ ή σιροπιού ινουλίνης Γ θεωρείται ότι διατέθηκε στην εσωτερική αγορά.
Σε περίπτωση ανωτέρας βίας, ο αρμόδιος οργανισμός του κράτους μέλους στο έδαφος του οποίου έχει παραχθεί η ζάχαρη Γ, η ισογλυκόζη Γ ή το σιρόπι ινουλίνης Γ θεσπίζει τα αναγκαία μέτρα ανάλογα με τις περιστάσεις που επικαλείται ο ενδιαφερόμενος.
Όταν η ζάχαρη Γ, η ισογλυκόζη Γ ή το σιρόπι ινουλίνης Γ εξάγεται από το έδαφος κράτους μέλους άλλου πλην εκείνου στο οποίο έχει παραχθεί, τα μέτρα αυτά λαμβάνονται αφού γνωμοδοτήσουν, κατά περίπτωση, οι αρμόδιες αρχές του εν λόγω κράτους μέλους.»
2. Το άρθρο 2 τροποποιείται ως εξής:
α) η παράγραφος 1 πρώτο εδάφιο αντικαθίσταται από το ακόλουθο κείμενο:
«1. Η απόδειξη ότι πληρούνται οι όροι που αναφέρονται στο άρθρο 1 παράγραφος 1 από το εν λόγω βιομήχανο, πρέπει να προσκομίζεται στον αρμόδιο οργανισμό του κράτους μέλους στο έδαφος του οποίου έχει παραχθεί η ζάχαρη Γ, η ισογλυκόζη Γ ή το σιρόπι ινουλίνης Γ και πριν από την 1η Απριλίου που έπεται του τέλους της περιόδου εμπορίας κατά τη διάρκεια της οποίας είχε παραχθεί.» 7
β) η παράγραφος 2 πρώτο εδάφιο στοιχείο γ) αντικαθίσταται από το ακόλουθο κείμενο:
«γ) δηλώσεως του βιομηχάνου που πιστοποιεί ότι η ζάχαρη Γ, η ισογλυκόζη Γ ή το σιρόπι ινουλίνης Γ έχει παραχθεί από τον ίδιο.» 7
γ) η παράγραφος 2 δεύτερο εδάφιο αντικαθίσταται από το ακόλουθο κείμενο:
«Εντούτοις, ο εν λόγω βιομήχανος μπορεί να υποκαταστήσει τη ζάχαρη Γ από άλλη λευκή ζάχαρη ως έχει που υπάγεται στον κωδικό ΣΟ 1701 ή να υποκαταστήσει την ισογλυκόζη Γ από άλλη ισογλυκόζη την ίδια περιεκτικότητα σε φρουκτόζη που παράγεται από άλλο βιομήχανο ο οποίος είναι εγκατεστημένος στο έδαφος του ιδίου κράτους μέλους.» 7
δ) Η παράγραφος 3 αντικαθίσταται από το ακόλουθο κείμενο:
«3. Όταν η ζάχαρη Γ, ή ισογλυκόζη Γ ή το σιρόπι ινουλίνης Γ που έχει παραχθεί από βιομήχανο αποθηκεύεται με σκοπό την εξαγωγή, σε σιλό, αποθήκη ή δεξαμενή που βρίσκεται σε τόπο εκτός του εργοστασίου του βιομηχάνου στο κράτος μέλος παραγωγής, ή και σε άλλο κράτος μέλος, στο οποίο είναι αποθηκευμένη και άλλη ζάχαρη ή ισογλυκόζη ή σιρόπι ινουλίνης που έχουν παραχθεί από άλλους βιομηχάνους ή από τον εν λόγω βιομήχανο, χωρίς δυνατότητα διακρίσεως της φυσικής τους ταυτότητας, το σύνολο της ζάχαρης, της ισογλυκόζης ή του σιροπιού ινουλίνης που έχει αποθηκευθεί με τον τρόπο αυτό πρέπει να τεθεί υπό διοικητικό έλεγχο που παρέχει ισοδύναμες εγγυήσεις με εκείνες του τελωνειακού ελέγχου μέχρι τη στιγμή της αποδοχής της διασάφησης εξαγωγής, που αναφέρεται στο άρθρο 1 παράγραφος 1 στοιχείο β) και βρίσκεται υπό τελωνειακό έλεγχο μετά την εν λόγω αποδοχή. Στην περίπτωση αυτή γίνεται αποδεκτό ότι η ποσότητα ζάχαρης, ισογλυκόζης ή σιροπιού ινουλίνης που παράγεται στην Κοινότητα και αντιστοιχεί στην εν λόγω ποσότητα ζάχαρης Γ, ισογλυκόζης Γ ή σιροπιού ινουλίνης Γ, που διατηρείται στο ίδιο σιλό, αποθήκη ή δεξαμενή μέχρι τη στιγμή της αφαιρέσεως από το απόθεμα, εξάγεται προς υποκατάσταση της εν λόγω ζάχαρης Γ, ισογλυκόζης Γ ή σιροπιού ινουλίνης Γ εκτός του τελωνειακού εδάφους της Κοινότητας.
Όταν η λευκή ζάχαρη Γ που υπάγεται στον κωδικό ΣΟ 1701 99 10 συσκευάζεται, για να εξαχθεί, σε άμεσες συσκευασίες που δεν υπερβαίνουν το 1 χιλιόγραμμο καθαρού βάρους προϊόντος και περιέχεται σε δέμα που περιλαμβάνει άλλα τρόφιμα που πρόκειται να εξαχθούν για λογαριασμό της επιχειρήσεως που παρήγαγε τη ζάχαρη Γ από αναγνωρισμένη φιλανθρωπική οργάνωση, η εργασία αυτή δεν θεωρείται υποκατάσταση κατά την έννοια της παραγράφου 2.»
3. Το άρθρο 3 τροποποιείται ως εξής:
α) η παράγραφος 1 αντικαθίσταται από το ακόλουθο κείμενο:
«1. Για τις ποσότητες που, κατά την έννοια του άρθρου 1 παράγραφος 1, έχουν διατεθεί στην εσωτερική αγορά, το ενδιαφερόμενο κράτος μέλος εισπράττει για τη ζάχαρη Γ, ανά 100 χιλιόγραμμα λευκής ή ακατέργαστης ζάχαρης ανάλογα με την περίπτωση, για την ισογλυκόζη Γ, ανά 100 χιλιόγραμμα ξηράς ύλης και για το σιρόπι ινουλίνης Γ ανά 100 χιλιόγραμμα ξηράς ήλης εκφραζόμενης σε ισοδύναμο ζάχαρης/ισογλυκόζης, ποσό ίσο με:
- τις υψηλότερες επιβαρύνσεις κατά την εισαγωγή, που εφαρμόζονται στο εν λόγω προϊόν κατά την περίοδο που περιλαμβάνει την περίοδο εμπορίας κατά την οποία παρήχθει η ζάχαρη Γ, η ισογλυκόζη Γ ή το σιρόπι ινουλίνης Γ και τους έξι μήνες που έπονται της εν λόγω περιόδου
και
- 1,21 Ecu.» 7
β) η παράγραφος 4 αντικαθίσταται από το ακόλουθο κείμενο:
«4. Για τις ποσότητες ζάχαρης Γ, ισογλυκόζης Γ και σιροπιού ινουλίνης Γ, οι οποίες καταστράφηκαν ή υπέστησαν ανεπανόρθωτες ζημίες πριν από την εξαγωγή τους, υπό συνθήκες οι οποίες αναγνωρίζονται από τον αρμόδιο οργανισμό του ενδιαφερομένου κράτους μέλους ως περίπτωση ανωτέρας βίας, δεν εισπράττεται το αντίστοιχο ποσό που αναφέρεται στην παράγραφο 1.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιανουαρίου 1996.

Labels: 7
3
17
6